laion/Wikipedia-Exotic huggingface dataset:
כחום הלילה

כחום הלילה (באנגלית: In the Heat of the Night) הוא סרט דרמה אמריקאי משנת 1967 בבימויו של נורמן ג'ואיסון. הסרט מבוסס על נובלה בעלת אותו שם של ג'ון בול משנת 1965. הסרט מגולל את סיפורו של וירג'יל טיבס, שוטר אפרו-אמריקאי, המסתבך בפרשת רצח בעיירה גזענית במיסיסיפי. הסרט זכה בחמישה פרסי אוסקר ובתוכם הסרט הטוב ביותר. בסרט מככבים סידני פואטייה, רוד סטייגר ו-וורן אוטס. לסרט יצאו שני סרטי המשך; "They Call Me MISTER Tibbs!" ‏ (1970) ו-"The Organization" ‏ (1971). בנוסף, הסרט עובד לסדרת טלוויזיה בעלת אותו שם. במהלך השנים פורסמו דבריו של פואטיה, שגילם את טיבס, לפיהם בתסריט המקורי וירג'יל טיבס לא היה אמור לסטור לאריק אנדריקוט בחזרה, אך הסצנה שונתה בשל התעקשותו. העיתונאי מארק האריס חשף שהתסריט המקורי כבר כלל את מתן הסטירה בחזרה ושפואטייה לא אחראי לשינוי התסריט. הסרט יצא בתקופת מתיחות בארצות הברית כאשר האזרחים האפרו-אמריקאים נלחמו על זכויותיהם. הסרט נחשב לפורץ דרך בנוגע לייצוג שחורים בקולנוע האמריקאי. סידני פואטייה - וירג'יל טיבס רוד סטייגר - ביל גילסיפי וורן אוטס - סאם ווד לי גרנט - לסלי קולברט לארי גייטס - אריק אנדריקוט ג'יימס פטרסון - לויד פארדי ויליאם שלברט - ווב שאברט בי ריצ'רדס - מאמא קיילבה פיטר וויטני - ג'ורג' קורטני קרמיט מרדוק - הנדרסון לארי דיי. מאן - ווטקינס קוונטין דין - דולרס פארדי אנט'וני ג'יימס - ראלף הנשאוו ארתור מאלט - טד אולם סקוט וילסון - הארווי אוברסט מאט קלארק - פאקי האריסון אלדון קוויק - צ'ארלי ג'סטר הארסטון - הנרי פרס אוסקר לסרט הטוב ביותר פרס אוסקר לשחקן הטוב ביותר (רוד סטייגר) פרס אוסקר לעריכה הטובה ביותר (האל אשבי) פרס אוסקר לקול הטוב ביותר (ג'יימס ריצ'רד) פרס אוסקר לתסריט המעובד הטוב ביותר (סטירלינג סילפנט) פרס גלובוס הזהב לסרט הטוב ביותר - דרמה פרס גלובוס הזהב לשחקן הטוב ביותר - סרט דרמה (רוד סטייגר) פרס גלובוס הזהב לתסריט הטוב ביותר (סטירלינג סילפנט) פרס המבקרים של ניו יורק לסרט הטוב ביותר פרס באפט"א לסרט הטוב ביותר פרס באפט"א לשחקן הזר הטוב ביותר (רוד סטייגר) פרס אוסקר לבמאי הטוב ביותר (נורמן ג'ואיסון) פרס אוסקר לעריכת הקול הטובה ביותר (ג'יימס ריצ'רד) פרס גלובוס הזהב לבמאי הטוב ביותר - סרט קולנוע (נורמן ג'ואיסון) פרס גלובוס הזהב לשחקן הטוב ביותר - סרט דרמה (סידני פואטייה) פרס גלובוס הזהב לשחקנית המשנה הטובה ביותר - סרט קולנוע (לי גרנט) פרס גלובוס הזהב לשחקנית המשנה הטובה ביותר - סרט קולנוע (קוונטין דין) פרס גראמי לפסקול הטוב ביותר (קווינסי ג'ונס) פרס באפט"א לשחקן הזר הטוב ביותר (סידני פואטייה) הסרט דורג בשלוש רשימות של מכון הסרטים האמריקאי; מאה שנים... מאה סרטים - הגרסה המעודכנת במקום ה-75, מאה שנים... מאה גיבורים ונבלים במקום ה-19 עם הגיבור וירג'יל טיבס ומאה שנים... מאה ציטוטים במקום ה-16 עם הציטוט "They call me Mister Tibbs!". ב-2002, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע. נכון לשנת 2012 הסרט זכה לדירוג של 96% באתר "Rotten Tomatoes" בהתבסס על 28 ביקורות. מדיה וקבצים בנושא כחום הלילה בוויקישיתוף "כחום הלילה", במסד הנתונים הקולנועיים IMDb (באנגלית) "כחום הלילה", באתר נטפליקס "כחום הלילה", באתר AllMovie (באנגלית) "כחום הלילה", באתר Rotten Tomatoes (באנגלית) "כחום הלילה", באתר Box Office Mojo (באנגלית) "כחום הלילה", באתר Metacritic (באנגלית) "כחום הלילה", במסד הנתונים הקולנועיים KinoPoisk (ברוסית) ר. עזריה, מקצועיות יוצרת אומנות, מעריב, 20 במאי 1968
ברנקו איבנקוביץ'

ד"ר ברנקו איבנקוביץ (בקרואטית: Branko Ivanković; נולד ב-28 בפברואר 1954) הוא מאמן כדורגל קרואטי ודוקטור לחינוך גופני. כיום הוא מאמנה של נבחרת עומאן. בין השנים 1991 ל-1995 אימן איבנקוביץ' את ורטקס. משם עבר לעונה אחת בסגאסטה ומשם עבר לאמן ברייקה. ב-1998 היה עוזר מאמן של מירוסלאב בלאזביק בנבחרת קרואטיה וזכה עם הנבחרת במקום השלישי במונדיאל 1998. בעונת 1999-2000 החל לאמן את הנובר 96 הגרמנית אבל חזר לאמן את הנבחרת לקראת מוקדמות מונדיאל 2002. ב-29 בינואר 2002 אימן את נבחרת איראן והעלה אותה למונדיאל 2006. בתום גביע העולם עזב את נבחרת איראן, ובנובמבר 2006 עבר לאמן את דינאמו זאגרב. מדיה וקבצים בנושא ברנקו איבנקוביץ' בוויקישיתוף ברנקו איבנקוביץ', ברשת החברתית אינסטגרם ברנקו איבנקוביץ', באתר Transfermarkt ברנקו איבנקוביץ', באתר Soccerway ברנקו איבנקוביץ', באתר WorldFootball.net ברנקו איבנקוביץ', באתר FootballDatabase.eu פרופיל המאמן, באתר Transfermarkt
קז'ימייש ברטל

קז'ימייש ולדיסלב ברטל (בפולנית: Kazimierz Władysław Bartel;‏ 3 במרץ 1882 - 26 ביולי 1941) היה מתמטיקאי ופוליטיקאי פולני, שכיהן כראש ממשלת פולין שלוש פעמים בשנים 1926-1930. נולד בלבוב (אז למברג באוסטרו-הונגריה, כיום באוקראינה), סיים לימודי הנדסת מכונות במכון הטכנולוגי של לבוב בשנת 1907 ומונה לפרופסור בשנת 1914. במלחמת העולם הראשונה שירת בצבא אוסטרו-הונגריה, בשנת 1919 מונה לשר לענייני תחבורה מסילתית ומשנת 1922 היה חבר הסיים. בעקבות הפיכת מאי שהוביל יוזף פילסודסקי בשנת 1926 מונה לראש הממשלה, ובשנים 1926-1928 היה סגן ראש הממשלה ושר לענייני דתות ול"הארה ציבורית", אך למעשה היה ראש הממשלה בפועל. בשנת 1930 פרש מהפוליטיקה וחזר לאקדמיה. הוא מונה לרקטור המכון הטכנולוגי של לבוב, קיבל תואר דוקטור כבוד ונעשה חבר באגודת המתמטיקאים הפולנית. בשנת 1937 מונה לסנאטור. בעקבות פלישת ברית המועצות לפולין במלחמת העולם השנייה, סירב להצעה לכהן בפרלמנט הסובייטי בשנת 1940. בעקבות פלישת גרמניה הנאצית לברית המועצות נעצר בלבוב בידי הגרמנים, סירב לשתף איתם פעולה ונרצח בירי ב-26 ביולי 1941, במקביל לרצח עשרות אנשי אקדמיה אחרים מלבוב - פשע שנידון במהלך משפטי נירנברג. מקום קבורתו לא נודע. מדיה וקבצים בנושא קז'ימייש ברטל בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלי להב

אליעזר (אלי) להב (נולד ב-14 במאי 1952) הוא יזם ואיש עסקים ישראלי. בעל השליטה לשעבר בחברה הציבורית "להב אל.אר רילאסטייט בע"מ" העוסקת בנדל"ן, ו"להב הרים ירוקים", העוסקת בפרויקטים בתחום האנרגיה. להב נולד בבאר שבע. להב יזם את הקמת מרכז הקניות "חוצות להב" הנמצא מדרום מזרח לבאר שבע. הוא יזם את הקמת הקניון "גרנד קניון" במערב באר שבע, יחד עם קבוצת בריטיש ישראל, שבהמשך עברה לשליטת מליסרון ואת הקמת רשת המרכולים מחסני להב. בשנת 2016 מכר את חלקו ב"גרנד קניון" ברווח של כ-150 מיליון ש"ח. בשנות ה-90 היה מעורב בניהול קבוצת הכדורגל הפועל באר שבע והיה הבעלים של הקבוצה עד עונת 1996/1997 בה גם זכתה הקבוצה בגביע המדינה. בתום אותה עונה מכר את רוב כוכביה לקבוצות אחרות ומכר את הקבוצה לאיש העסקים הבאר שבעי, אלי ז'ינו. התדרדרותה של הקבוצה בשנה העוקבת הביאה למתיחת ביקורת קשה על להב על ידי אוהדי הקבוצה. ביולי 2017 קנה להב את אולמות הדר סיטי טאוור ברמת גן ב-39 מיליון ש״ח. בשנת 2018 הקים את רשת "בום". מתגורר בהרצליה פיתוח, נשוי לחגית ואב לחמישה. ליאת רון, ‏פורטפוליו | אלי להב אני: איש עבודה, דאגן כרוני שמפחד מכל דבר, רק שהפחד הזה מניע אותי., באתר גלובס, 2 ביולי 2015 אתר האינטרנט הרשמי של להב אל.אר רילאסטייט בע"מ אביב לוי, ‏אלי להב מוכר חלקו בגרנד קניון ב"ש למליסרון ברווח של כ-150 מ' ש', באתר גלובס, 4 במאי 2016 גיא ארז, מסע הקניות של אלי להב: עכשיו גם אולם חתונות, באתר TheMarker‏, 30 ביולי 2017 עודד בר-מאיר, דילמת הקניונים של באר שבע: מה הם יעשו כדי לגרום לנו לזוז מהאינטרנט?, באתר mynet‏ באר שבע, 23 בנובמבר 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פריידון זנדי

פריידון זנדי (בפרסית: فريدون زندى; נולד ב-26 באפריל 1979) הוא כדורגלן איראני. זנדי נולד לאב איראני ולאם גרמנייה בכפר קטן בצפון גרמניה. בתחילה שיחק כדורגל במספר מועדוני ילדים שהיו קרובים לביתו. כשהיה בן 17 החל לשחק בליגה השנייה בגרמניה אבל כעבור זמן לא רב עבר לשחק בקבוצת קייזרסלאוטרן. לאחר מכן שיחק בקבוצות מקפריסין: אפולון לימסול, אולימפיאקוס ניקוסיה ואלקי לרנקה. ב-8 ביוני 2005 במשחק של נבחרת איראן נגד בחריין היה זנדי חלק מההרכב הפותח שהעלה את איראן למונדיאל 2006. מדיה וקבצים בנושא פריידון זנדי בוויקישיתוף אתר האינטרנט הרשמי של פריידון זנדי פריידון זנדי, באתר Transfermarkt פריידון זנדי, באתר WorldFootball.net פריידון זנדי, באתר National Football Teams פריידון זנדי, באתר FootballDatabase.eu פרופיל המאמן, באתר Transfermarkt אתר אוהדים ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אודה

אוֹדָה (מיוונית עתיקה: ᾠδή) היא סוגה של שירה לירית. מבנה האודה מורכב משלושה חלקים עיקריים: סטרופה(אנ'), אנטיסטרופה(אנ') ואפודה(אנ'). האודה היא פואמה מבנית שתפקידה לשבח או להלל מאורע או דמות, לרוב על ידי שימוש בתיאורי טבע ונוף. מקורה בשירי ההלל היוונים והלטינים, שנכתבו לאירועים רשמיים. אודות יווניות היו במקור קטעים שיריים, שאותם ליוו כלי נגינה, כמו למשל במחזה "אנטיגונה" מאת סופוקלס המכיל אודות רבות. בהמשך, האודות הפכו לחיבורים אינדיבידואליים, כדוגמת ארבעת ספרי האודות של הורטיוס, ולעיתים הן שימשו כמזמור או דוקלמו בעל-פה. במאות ה-17 וה-18 החלו משוררים בריטיים לכתוב אודות במבנה מודרני יותר, כדוגמת חמש האודות של ג'ון קיטס מ-1819 ("אודה לכד יווני", "אודה לפסיכה" ועוד) או האודות של פרסי ביש שלי. Gosse, Edmund (1911). "ODE". The Encyclopædia Britanica. Volume XX (11th ed.). New York: The Encyclopædia Britanica Company. pp. 1–2. אודה, באתר אנציקלופדיה בריטניקה (באנגלית) שירי תהילה, דף שער בספרייה הלאומית ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אסטוניה במשחקים הפאראלימפיים

אסטוניה השתתפה לראשונה במשחקים הפאראלימפיים בברצלונה (1992). עד משחקים אלו, התחרו הספורטאים האוקראינים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים ממדינות נוספות שהרכיבו בעבר את ברית המועצות, במשלחת מאוחדת (Unified Team). גם במשחקי החורף הפאראלימפיים לקחה אסטוניה חלק מאז המשחקים הפאראלימפיים אלברוויל (1992), שלחה משלחות גם למשחקים אלו עד המשחקים הפאראלימפיים סולט לייק סיטי (2002) וחזרה להתחרות במשחקים הפאראלימפיים בייג'ינג (2022). הופעת הבכורה של אסטוניה כמדינה עצמאית במשחקי הקיץ הפאראלימפיים נערכה במשחקים שנערכו בברצלונה 1992, כששלחה משלחת של שני גברים וארבע נשים. המשלחת שבה מהמשחקים עם 3 מדליות פאראלימפיות. הספורטאית האסטונית המצליחה בתולדות המשחקים הפאראלימפיים היא השחיינית מרקה קורקיאס שזכתה בשבע מדליות פאראלימפיות, בהן שתי מדליות זהב, ארבע מדליות כסף ומדליית ארד אחת. אסטוניה במשחקים האולימפיים אסטוניה במשחקים האולימפיים לנוער אסטוניה באתר הוועד הפאראלימפי הבינלאומי המשתתפים במשחקים באטלנטה
גאורגי סקלרוב

גאורגי סקלרוב הוא ספורטאי בולגרי שהתחרה במשחקים הפאראלימפיים במסגרת המשלחת הבולגרית. הוא מחזיק בחמש מדליות פאראלימפיות, מהן שלוש מדליות זהב, והיה לספורטאי הבולגרי הראשון שזכה במדליית הזהב במשחקים. סקלרוב התחרה לראשונה בהופעת הבכורה של המשלחת הבולגרית במשחקים הפאראלימפיים סיאול (1988). הוא התחרה בזריקת דיסקוס ובהדיפת כדור ברזל (קטגוריה B2) וזכה בשתי מדליות זהב. סקלרוב ניצח בתחרות הדיסקוס עם שיא פאראלימפי של 38.74 מטרים, לפני ריימו הייקינן הפיני שזכה בכסף עם 38.08 מטרים, ואנדז'יי גודלבסקי הפולני שסיים במקום השלישי בתוצאה של 33.68 מטרים. בתחרות הדיפת כדור הברזל זכה סקלרוב במדליית זהב נוספת כששבר שיא פאראלימפי נוסף עם תוצאה של 13.36 מטרים, לפני אורפו ואיניו הפיני שהדף למרחק של 12.45 מטרים וגודלבסקי שזכה במדליית ארד נוספת עם תוצאה 12.38 מטרים. במשחקים הפאראלימפיים ברצלונה (1992) התחרה סקלרוב בשני המקצים בהם התחרה בסיאול, ונרשם גם לתחרות בתחרות הטלת הכידון. סקלרוב לבסוף לא לקח חלק בתחרות הכידון, אולם בתחרות הדיפת כדור הברזל הצליח לשמור על תארו עם תוצאה של 13.35 מטרים, לפני סרגיי חודקוב האוקראיני שסיים שני עם 13.30 מטרים וקרל מאייר האוסטרי שזכה במדליית הארד עם תוצאה של 12.53 מטרים. בתחרות זריקת הדיסקוס הוא סיים עם מדליית הכסף עם תוצאה של 40.50 מטרים, שני רק לחודקוב שקבע שיא עולם של 40.82 מטרים. במשחקים הפאראלימפיים אטלנטה (1996) הצליח סקלרוב להוסיף מדליה נוספת כשזכה במדליית הארד בתחרות הדיסקוס עם תוצאה של 38.56 מטרים. הוא שב והתחרה במשחקים הפאראלימפיים סידני (2000) אך לא הצליח לזכות במדליה. Seoul 1988 Paralympic Games Athletics Men's Discus B2 Seoul 1988 Paralympic Games Athletics Men's Shot Put B2 Barcelona 1992 Paralympic Games Athletics Men's Javelin B2 Barcelona 1992 Paralympic Games Athletics Men's Shot Put B2 Barcelona 1992 Paralympic Games Athletics Men's Discus B2 Atlanta 1996 Paralympic Games Athletics Men's Discus F11
שיבון פטון

שיבון בת'אני פטון (באנגלית: Siobhan Bethany Paton; נולדה ב-28 באוגוסט 1983) היא שחיינית אוסטרלית. פטון השתתפה במשלחת האוסטרלית למשחקים הפאראלימפיים במשחקים הפאראלימפיים סידני (2000) ומחזיקה ב-6 מדליות פאראלימפיות, כולן מזהב. פטון התחרתה בקטגוריה S14, לבעלי לקות אינטלקטואלית. פטון השתתפה במשחקים פעם אחת בלבד, כשאוסטרליה ארחה את המשחקים בסידני בשנת 2000. היא התחרתה בשבעה מקצים, וזכתה בשש מדליות זהב פאראלימפיות. במשחה ל-100 מטר בסגנון חופשי, קבעה פטון שיא פאראלימפי במקצה המוקדם כשסיימה בזמן של 1:03.79 דקות. במקצה הגמר שיפרה פטון את שיאה, וזכתה במדליית הזהב עם תוצאה של 1:03.35 דקות, לפני בת ארצה אלישיה אברלי והבריטית טרייסי ויסקומב. במקצה ל-200 מטרים חופשי, שברה שיא פאראלימפי נוסף במקצה המוקדם כשעצרה את השעון על 2:21.60 דקות, במקצה הגמר היא ניפצה אף אותו וקבעה שיא עולם של 2:14.90 דקות, לפני ויסקומב הבריטית שזכתה במדליית הכסף עם 2:15.97 דקות, ואברלי שהסתפקה בארד עם תוצאה של 2:20.64 דקות. במשחה ל-50 מטר חופשי קטפה מדליית זהב נוספת כשגברה בשיא פאראלימפי של 29.13 שניות על הבריטית אמה מונקלי שזכתה בכסף עם 29.37 שניות, וויסקומב שסיימה שלישית עם 29.55 שניות. במשחה ל-50 מטרים פרפר קבעה מונקלי שיא עולם של 31.44 במקצה המוקדם. במקצה חצי הגמר המקביל, שברה פטאון את שיאה של מונקלי והעמידה אותו על 31.15 שניות. השתיים נפגשו במקצה הגמר, בו גברה פטאון כשקבעה שיא עולם שלישי במשחה עם תוצאה של 31.05 שניות, רק מאית השנייה לפני מונקלי שזכתה במדליית הכסף עם 31.06 שניות. גם במשחה ל-50 מטר גב קבעה פטון שיא עולם הן במקצה המוקדם והן במקצה הגמר. במקצה המוקדם היא קבעה 32.62 שניות, אותו שיפרה בגמר וניצחה בתוצאה של 32.56 שניות. במשחה ל-200 מטר מעורב היא קבעה שיא עולם של 2:33.40 דקות במקצה המוקדם, אותו לא הצליחה לשחזר במקצה הגמר. בגמר היא סיימה בתוצאה של 2:33.44 דקות, וזכתה במדליית זהב שישית, לפני אברלי שזכתה בכסף עם 2:35.59 דקות ומונקלי שהסתפקה במדליית הארד כשסיימה בתוצאה של 2:38.53 דקות. פטון השתתפה גם במשחה ל-50 מטר חזה, וסיימה את מקצה הגמר בתוצאה של 38.51 שניות, שהספיקו לה למקום הרביעי. 34 מאיות השנייה בלבד אחרי בת ארצה אלישיה אברלי שזכתה במדליית הארד. פטון לא יכולה הייתה לקחת חלק במשחקים הפאראלימפיים אתונה (2004) ובייג'ינג משום שהוועד הפאראלימפי הבינלאומי השעה את שיתופם של ספורטאים בעלי לקות אינטלקטואלית עד למשחקים הפאראלימפיים לונדון (2012) בעקבות שיתופם שלא כחוק של ספורטאים שאינם בעלי לקות במשלחת הספרדית לסידני. עקב הצלחתה הרבה במשחקים, זכתה פטון בתואר "הספורטאית הפאראלימפית של השנה" באוסטרליה, ודיוקנה הונצח בבול דואר מיוחד שיצא לצורך האירוע. מדיה וקבצים בנושא שיבון פטון בוויקישיתוף Sydney 2000 Paralympic Games Swimming Women's 100 m Freestyle S14 Sydney 2000 Paralympic Games Swimming Women's 200 m Freestyle S14 Sydney 2000 Paralympic Games Swimming Women's 50 m Freestyle S14 Sydney 2000 Paralympic Games Swimming Women's 50 m Butterfly S14 Sydney 2000 Paralympic Games Swimming Women's 50 m Backstroke S14 Sydney 2000 Paralympic Games Swimming Women's 200 m Medley SM14 Sydney 2000 Paralympic Games Swimming Women's 50 m Breaststroke SB14 Intellectual disability ban ends Paralympian of the Year, Jacqueline Freney celebrated by Australia Post
בולגריה במשחקים הפאראלימפיים

בולגריה השתתפה לראשונה במשחקים הפאראלימפיים בסיאול (1988), ומאז משתתפת במשחקים דרך קבע. במשחקי החורף משתתפת בולגריה מאז המשחקים הפאראלימפיים לילהאמר (1994). בולגריה שלחה לראשונה משלחת למשחקים שהתקיימו בסיאול בשנת 1988 שכללה שמונה ספורטאים, גברים כולם. כבר המשלחת הראשונה אותה שלחה, הצליחה לשוב למולדתה עם שלוש מדליות פאראלימפיות במקצועות האתלטיקה. דונקו אנגלוב זכה במדליית הכסף בקפיצה משולשת (קטגוריה B3) עם תוצאה של 12.95 מטרים, ואילו גיאורגי סקלרוב זכה שבר שני שיאים פאראלימפיים (קטגוריה B2), כשזכה במדליית הזהב בזריקת דיסקוס עם תוצאה של 38.74 מטרים, ובמדליית זהב נוספת בהדיפת כדור ברזל עם תוצאה של 13.36 מטרים. אל המשחקים הפאראלימפיים ברצלונה (1992) שלחה בולגריה משלחת של שבעה ספורטאים, חמישה גברים ושתי נשים. המשלחת הצליחה לזכות בשלוש מדליות פאראלימפיות נוספות, כשאנגלוב זכה במדליית כסף נוספת בקפיצה המשולשת, עם תוצאה של 13.16 מטרים, שני רק לשיא עולם של אנריקה קפדה הקובני, ושתי מדליות נוספות של סקרלוב - מדליית הכסף בזריקת הדיסקוס, כשנכנע רק לשיא עולם, ומדליית זהב נוספת בהדיפת כדור ברזל, עם תוצאה של 13.35 מטרים. במשחקים הפאראלימפיים אטלנטה (1996) זכה סקרלוב במדליה נוספת בזריקת הדיסקוס, כשקטף את מדליית הארד עם תוצאה של 38.56 מטרים, ואילו פולינה דז'ורובה הייתה לבולגרית היחידה בתולדות המשלחת הבולגרית שזכתה במדליה מחוץ לתחרויות האתלטיקה, כשזכתה במדליית הארד במקצה השחייה ל-100 מטר בסגנון גב (קטגוריה S6) בתוצאה של 1:42.26 דקות. במשחקים הפאראלימפיים סידני (2000) זכתה המשלחת הבולגרית במדליה אחת בלבד כשהודפת כדור הברזל איוונקה קולבה זכתה במדליית הזהב עם שיא עולם (קטגוריה F53) של 7.85 מטרים. ובמשחקים הפאראלימפיים אתונה (2004) לא הצליחה המשלחת לזכות במדליה כלל. במשחקים הפאראלימפיים בייג'ינג (2008) שבה בולגריה אל הפודיום עם מדליית ארד אחת, ומדליית כסף אחת של האתלטית סטלה אנווה, ובמשחקים הפאראלימפיים לונדון (2012) קטפה שלוש מדליות נוספות, כשאנווה מצטיינת במשלחת עם שתי מדליות כסף אישיות. בולגריה במשחקים האולימפיים בולגריה במשחקים האולימפיים לנוער המשתתפים בסיאול 1988 Seoul 1988 Paralympic Games Athletics Men's Triple Jump B3 Seoul 1988 Paralympic Games Athletics Men's Discus B2 Seoul 1988 Paralympic Games Athletics Men's Shot Put B2 המשתתפים במשחקים בברצלונה 1992 Barcelona 1992 Paralympic Games Athletics Men's Triple Jump B3 Barcelona 1992 Paralympic Games Athletics Men's Discus B2 Barcelona 1992 Paralympic Games Athletics Men's Shot Put B2 Atlanta 1996 Paralympic Games Athletics Men's Discus F11 Atlanta 1996 Paralympic Games Swimming Women's 100 m Backstroke S6 Sydney 2000 Paralympic Games Athletics Women's Shot Put F57 Beijing 2008 Paralympic Games Athletics Women's Discus F57/58 London 2012 Paralympic Games Athletics Women's Discus F57/58 London 2012 Paralympic Games Athletics Women's Shot Put F57/58
בלארוס במשחקים הפאראלימפיים

בלארוס השתתפה לראשונה במשחקים הפאראלימפיים באטלנטה (1996). עד משחקים אלו, התחרו הספורטאים הבלארוסים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים ממדינות נוספות שהרכיבו בעבר את ברית המועצות, במשלחת מאוחדת (Unified Team). גם במשחקי החורף הפאראלימפיים לוקחת בלארוס חלק מאז המשחקים הפאראלימפיים לילהאמר (1994) ושולחת משלחות גם למשחקים אלו דרך קבע. הופעת הבכורה של בלארוס כמדינה עצמאית במשחקי הקיץ הפאראלימפיים נערכה במשחקים שנערכו באטלנטה 1996, כששלחה משלחת של 11 גברים וארבע נשים. המשלחת שבה מהמשחקים עם 13 מדליות פאראלימפיות, מהן שלוש מדליות זהב. נושא הדגל של המשלחת היה אלכסנדר מדבד, שבתקופת ברית המועצות זכה ב-3 מדליות זהב אולימפיות. להישג השיא שלה הגיעה המשלחת הבלארוסית בהמשחקים הפאראלימפיים אתונה (2004) כשקטפה 29 מדליות פאראלימפיות, מהן עשר מדליות זהב. הספורטאים הבולטים בתולדות המשלחת הם השחיין רמאן מקראו שזכה בתריסר מדליות פאראלימפיות, בהן חמש מדליות זהב, חמש מדליות כסף ושתי מדליות ארד, והשחיין סרגיי פונקו שזכה בעשר מדליות, בהן שלוש מדליות זהב פאראלימפיות. במשחקי החורף זכתה המשלחת הבלארוסית בסך של 35 מדליות, בהן ארבע מדליות זהב פאראלימפיות. הספורטאית הבולטת ביותר במשלחת היא לודמילה ואוצ'וק שזכתה בעשר מדליות, בהן שלוש מדליות זהב פאראלימפיות. במשחקים הפאראלימפיים בייג'ינג (2022) נעדרה מהשתתפות בעקבות התנגדות של מדינות רבות להשתתפות רוסיה ובלארוס בעקבות מלחמת אוקראינה-רוסיה. בלארוס במשחקים האולימפיים בלארוס במשחקים האולימפיים לנוער מדיה וקבצים בנושא בלארוס במשחקים הפאראלימפיים בוויקישיתוף בלארוס באתר הוועד הפאראלימפי הבינלאומי המשתתפים במשחקים באטלנטה
מקדוניה הצפונית במשחקים הפאראלימפיים

מקדוניה הצפונית השתתפה לראשונה במשחקים הפאראלימפיים באטלנטה (1996). עד משחקים אלו, התחרו הספורטאים המקדונים במסגרת המשלחת היוגוסלבית, ובמשחקים שנערכו ב-1992 השתתפו ספורטאים מקדונים, לצד ספורטאים ממדינות סלובניה, קרואטיה, בוסניה והרצגובינה, כמשתתפים עצמאיים. במשחקי החורף לא נטלה מקדוניה הצפונית חלק מעולם. לפני עצמאות המדינה, נציגים של מקדוניה זכו בשתי מדליות במשחקים הפאראלימפיים ארנהם (1980) ובמדליה נוספת במשחקים הפאראלימפיים ברצלונה (1992), זכיות שנזקפו תחת המשלחת היוגוסלבית (1980) ומשלחת המשתתפים העצמאיים (1992). הופעת הבכורה של מקדוניה הצפונית כמדינה עצמאית במשחקי הקיץ הפאראלימפיים נערכה במשחקים שנערכו באטלנטה 1996, כששלחה משלחת ספורטאי יחיד, הספורטאי שנשלח היה הקלע ברנימיר יובנובסקי, שזכה במדליית הזהב במשחקים הפאראלימפיים ברצלונה (1992) בירי ברובה אוויר, אולם הוא לא הצליח לשחזר את ההישג, ולא שב למולדתו עם מדליה פאראלימפית. לאורך ההיסטוריה השתתפו רק שלושה ספורטאים מקדונים במשחקים הפאראלימפיים. הספורטאים המקדונים השתתפו בתחרויות הקליעה בלבד, וזכו בשתי מדליות פאראלימפיות. ונקו קרנפילוב זכה במדליית הכסף במשחקים הפאראלימפיים אתונה (2004), ואוליברה נקובסקה-ביקובה זכתה במדליית הזהב במשחקים הפאראלימפיים לונדון (2012) בירי מ-10 מטרים. מקדוניה הצפונית במשחקים האולימפיים מקדוניה הצפונית במשחקים האולימפיים לנוער המשתתפים במשחקים באטלנטה Barcelona 1992 Paralympic Games Shooting Men's Air Pistol SH1 ATHENS 2004 Paralympic Games Shooting Men's Air Pistol SH1 London 2012 Paralympic Games Shooting Women's 10 m Air Pistol SH1
רומניה במשחקים הפאראלימפיים

רומניה השתתפה לראשונה במשחקים הפאראלימפיים בהיידלברג (1972), ולאחר מכן נעדרה עד המשחקים הפאראלימפיים אטלנטה (1996) ומאז משתתפת במשחקים דרך קבע. במשחקי החורף החלה רומניה להשתתף החל מהמשחקים הפאראלימפיים ונקובר (2010). הספורטאי הבולט בתולדות המשלחת הרומנית, הוא רוכב האופניים אדוארד נובאק, שזכה במדליית כסף ראשונה במשחקים הפאראלימפיים בייג'ינג (2008) וזכה בשלוש מדליות נוספות בהמשך: זהב וכסף במשחקים הפאראלימפיים לונדון (2012) ומדליית כסף נוספת במשחקים הפאראלימפיים טוקיו (2020). הג'ודוקא אלכס בולוגה זכה בשתי מדליות כסף. רומניה במשחקים האולימפיים רומניה במשחקים האולימפיים לנוער רומניה באתר הוועד הפאראלימפי הבינלאומי
גמביה במשחקים הפאראלימפיים

גמביה השתתפה לראשונה במשחקים הפאראלימפיים בלונדון (2012) כששלחה למשחקים משלחת של שני ספורטאים, גבר ואישה. במשחקי החורף לא נטלה גמביה חלק מעולם. הספורטאים אותם שלחה גמביה למשחקים בשנת 2012, התחרו שניהם במרוץ ל-100 מטר והמרוץ ל-800 מטר (שניהם בקטגוריה T54) אך לא זכו במדליה פאראלימפית, ולא הגיעו להישגים ספורטיביים משמעותיים. גמביה במשחקים האולימפיים גמביה במשחקים האולימפיים לנוער המשתתפים באולימפיאדת הנכים לונדון 2012
קרואטיה במשחקים הפאראלימפיים

קרואטיה השתתפה לראשונה במשחקים הפאראלימפיים באטלנטה (1996). עד משחקים אלו, התחרו הספורטאים המקדונים במסגרת המשלחת היוגוסלבית, ובמשחקים שנערכו ב-1992 השתתפו ספורטאים קרואטים, לצד ספורטאים ממדינות סלובניה, מקדוניה ובוסניה והרצגובינה כמשתתפים עצמאיים. במשחקי החורף לוקחת קרואטיה חלק מאז המשחקים הפאראלימפיים סולט לייק סיטי (2002). הופעת הבכורה של קרואטיה כמדינה עצמאית במשחקי הקיץ הפאראלימפיים נערכה במשחקים שנערכו באטלנטה 1996, כששלחה משלחת של חמישה ספורטאים, שלוש נשים ושני גברים. המשלחת שבה עם מדליה פאראלימפית ראשונה, כשהאתלטית מילקה מילינקוביץ' זכתה במדליית הארד בהטלת כידון. המשלחת הקרואטית נאלצה לחכות עד המשחקים הפאראלימפיים אתונה (2004) בטרם זכתה במדליה פאראלימפית נוספת. באתונה, קטפה קרואטיה ארבע מדליות ארד, כשילנה וקוביץ' סיימה במקום השלישי בתחרות זריקת הדיסקוס, ואילו השחיין מיהוביל ספניה קטף שלוש מדליות ארד (קטגוריה S8) במקצים ל-100 מטר גב, ‏200 מטר מעורב אישי, ו-400 מטר חופשי. במשחקים הפאראלימפיים בייג'ינג (2008) הצליחה קרואטיה לזכות לראשונה במדליית זהב. דארקו קרלי ניצח בתחרות הדיפת כדור הברזל וקבע שיא עולם (קטגוריה F42) של 14.43 מטרים, ואילו אנטוניה באלק זכתה בשתי מדליות זהב נוספות, כשקבעה שני שיאי עולם בתחרות הדיפת כדור ברזל, ובתחרות הטלת הכידון. קרואטיה במשחקים האולימפיים קרואטיה במשחקים האולימפיים לנוער מדיה וקבצים בנושא קרואטיה במשחקים הפאראלימפיים בוויקישיתוף קרואטיה באתר הוועד הפאראלימפי הבינלאומי המשתתפים במשחקים באטלנטה Barcelona 1992 Paralympic Games Athletics Women's Javelin THW5 ATHENS 2004 Paralympic Games Athletics Women's Discus F42-46 ATHENS 2004 Paralympic Games Swimming Men's 100 m Backstroke S8 ATHENS 2004 Paralympic Games Swimming Men's 200 m Individual Medley SM8 ATHENS 2004 Paralympic Games Swimming Men's 400 m Freestyle S8 Beijing 2008 Paralympic Games Athletics Men's Shot Put F42 Beijing 2008 Paralympic Games Athletics Women's Shot Put F32-34/52/53 Beijing 2008 Paralympic Games Athletics Women's Javelin F33/34/52/53